3.7.2023
EL
Επίσημη Εφημερίδα της Ευρωπαϊκής Ένωσης
C 235/15
3) Ανεξάρτητα από τα ανωτέρω ερωτήματα, ενεργεί η φορολογική αρχή κράτους μέλους σύμφωνα με τις θεμελιώδεις αρχές της λογιστικής καθώς και με τον σκοπό και τη λειτουργία της υποχρέωσης δημοσιότητας, όπως προβλέπονται στα άρθρα 2, 31, 47, 48 και 51 της τέταρτης οδηγίας, με το δικαίωμα σε δίκαιη δίκη, το οποίο αναγνωρίζεται ως γενική αρχή του δικαίου από το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης (στο εξής: Χάρτης), και με τις θεμελιώδεις αρχές της ασφάλειας δικαίου και της αναλογικότητας, όταν, βάσει των διατάξεων του νόμου περί λογιστικής, διαπιστώνει διαφορά φόρου εις βάρος ιδιώτη φορολογουμένου απλώς και μόνον επειδή ο φορολογούμενος, για λόγους για τους οποίους δεν είναι υπεύθυνος, δεν κατόρθωσε να θέσει στη διάθεση της φορολογικής αρχής το σύνολο των λογιστικών εγγράφων εμπορικών εταιριών οι οποίες ήταν ανεξάρτητες από τον φορολογούμενο κατά τον χρόνο διενέργειας του φορολογικού ελέγχου ή οι οποίες είχαν διαγραφεί από το μητρώο, τούτο δε προκειμένου να αποδειχθεί ότι κατέβαλε στο ταμείο των ως άνω εταιριών ποσά τοις μετρητοίς τα οποία έλαβε λόγω των καθηκόντων που ασκούσε στο παρελθόν στις εταιρίες αυτές ή βάσει συμφωνίας, ή τα οποία μεταφέρθηκαν στον ιδιωτικό λογαριασμό του, με αποτέλεσμα η φορολογική αρχή να καταλογίζει στον φορολογούμενο την έλλειψη ή την ανεπάρκεια εταιρικών λογιστικών εγγράφων τα οποία αυτός δεν μπορούσε να έχει στη διάθεσή του λόγω αντικειμενικών εμποδίων κατά τον χρόνο διενέργειας του φορολογικού ελέγχου και ως προς τα οποία ο φορολογούμενος δεν ήταν σε θέση να επηρεάσει ούτε τη δημιουργία ούτε τον τρόπο σύνταξής τους; 4) Έχουν οι αιτιολογικές σκέψεις και τα άρθρα 2, 31, 47, 48 και 51 της τέταρτης οδηγίας την έννοια ότι η τήρηση των υποχρεώσεων που προβλέπουν οι αιτιολογικές σκέψεις και τα άρθρα αυτά δημιουργεί νόμιμο τεκμήριο συμφωνίας των στοιχείων που περιλαμβάνονται στις δημοσιευμένες ετήσιες οικονομικές καταστάσεις με τις βασικές αρχές της λογιστικής, ειδικότερα δε με την αρχή της αλήθειας και την αρχή της αιτιολόγησης, καθώς και με τα λογιστικά έγγραφα που βασίζονται σε αυτές; 5) Ενεργεί η φορολογική αρχή σύμφωνα με τα άρθρα 2, 31, 47, 48 και 51 της τέταρτης οδηγίας, καθώς και με το δικαίωμα σε δίκαιη δίκη που κατοχυρώνεται στο άρθρο 47 του Χάρτη και με τις θεμελιώδεις αρχές της ασφάλειας δικαίου και της υπεροχής και της αποτελεσματικότητας του δικαίου της Ένωσης, όταν, χωρίς να ανατρέψει το νόμιμο τεκμήριο συμφωνίας που δημιουργεί η τήρηση των διατάξεων της τέταρτης οδηγίας, δεν δέχεται ότι ορισμένα λογιστικά έγγραφα που έχουν συνταχθεί σύμφωνα με τους λογιστικούς κανόνες συνιστούν, αυτά καθεαυτά, αξιόπιστα αποδεικτικά στοιχεία; 6) Ενεργεί η φορολογική αρχή σύμφωνα με τα άρθρα 2, 31, 47, 48 και 51 της τέταρτης οδηγίας, καθώς και με το δικαίωμα σε δίκαιη δίκη που κατοχυρώνεται στο άρθρο 47 του Χάρτη και με τη θεμελιώδη αρχή της ασφάλειας δικαίου, όταν δεν δέχεται τις δημοσιευμένες ετήσιες οικονομικές καταστάσεις της εταιρίας ως στοιχεία ελέγχου των λογιστικών εγγράφων (ταμειακών αποδείξεων) που είναι προσαρμοσμένα ως προς τη μορφή τους και έχουν υποβληθεί από τον ιδιώτη φορολογούμενο και των μαρτυριών ή δηλώσεων που τα επιβεβαιώνουν, υποστηρίζοντας ότι οι εν λόγω οικονομικές καταστάσεις δεν επαρκούν αφ’ εαυτών διότι, για την αξιόπιστη απόδειξη των κινήσεων κεφαλαίων που αποτελούν το αντικείμενο της διαφοράς, απαιτείται το σύνολο των λογιστικών εγγράφων της εταιρίας που αφορούν το υπό εξέταση οικονομικό έτος; Μπορεί να συναχθεί από τα προαναφερθέντα άρθρα της τέταρτης οδηγίας ότι η αποδεικτική ισχύς του συνόλου των λογιστικών εγγράφων που τηρούνται σύμφωνα με τα άρθρα αυτά, όσον αφορά την απόδειξη των πληρωμών σε μετρητά οι οποίες έχουν πραγματοποιηθεί από τον τραπεζικό λογαριασμό της εταιρίας, είναι μεγαλύτερη από την αποδεικτική ισχύ των ετήσιων λογαριασμών που έχουν δημοσιευθεί σύμφωνα με τα άρθρα 48 και 51 της τέταρτης οδηγίας ή από την αποδεικτική ισχύ ορισμένων ταμειακών αποδείξεων που έχουν εκδοθεί σύμφωνα με τους ίδιους λογιστικούς κανόνες;
(1) (2)
Η ονομασία που έχει δοθεί στην παρούσα υπόθεση είναι πλασματική.
Δεν αντιστοιχεί στο πραγματικό όνομα κανενός διαδίκου.
Τέταρτη οδηγία 78/660/ΕΟΚ του Συμβουλίου, της 25ης Ιουλίου 1978, βασιζομένη στο άρθρο 54 παράγραφος 3 περίπτωση ζ) της Συνθήκης περί των ετησίων λογαριασμών εταιρειών ορισμένων μορφών (ΕΕ 1978, L 222, σ.
11· ΕΕ ειδ.
έκδ.
06/002, σ.
17).
Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 13 Απριλίου 2023 — Paolo Beltrami S.p.A. κατά Comune di Milano (Υπόθεση C-235/23, Paolo Beltrami) (2023/C 235/19) Γλώσσα διαδικασίας: η ιταλική Αιτούν δικαστήριο Consiglio di Stato
Διάδικοι στην υπόθεση της κύριας δίκης Αναιρεσείουσα: Paolo Beltrami S.p.A. Αναιρεσίβλητος: Comune di Milano